
מטרות הנוהל
1.1. הגדרת תהליך עבודה לאחר דיווח על אישור מסירה החשוד כמזוייף וקביעת אופן הטיפול במוסר אשר אשורי המסירה/תצהיר מוסר אשר  הגיש נמצאו כבלתי אמינים.
1.2.  להגדיר תחומי אחריות ופעולות לבקרה בין היחידות השונות ברשות. 

הגדרות
· אישור מסירה הנחשד כבלתי אמין- אישור מסירה אשר מעלה חשד כי לא בוצעה מסירה לנמען באופן המתואר באישור, לדוגמא:
א.	מועד המסירה  לנמען מוקדם ממועד הנפקת אזהרה.
ב.	או המוסר ביצע 2 מסירות באותו המועד בישובים שונים. 
ג. החייב טען כי המסירה מכוחה ננקטו כנגדו הליכים, לא בוצע באופן המתואר בה ובתצהיר המוסר שצורף אליה.
· מבצע הבדיקה – עובד רשות האכיפה אשר בודק את מהימנות ואמינות המסירות באמצעות בדיקות שטח.
השיטה:
1.3. הלשכה:
מקרים בהם עובד לשכת הוצאה לפועל מתרשם כי תצהיר המוסר/אישור המסירה (במסירה אישית) נחשד כבלתי אמין או כלא תקין לדוגמא מועד המסירה קודם לתאריך הנפקת האזהרה,  או שהחייב טוען כי המסירה לא בוצעה באופן המתואר בה ובתצהיר המוסר שצורף אליה, עליו לפעול על פי הפירוט הבא: 
· הפקת החלטה מנהלית על דחיית האישור– המזכירות תדחה את תצהיר מוסר או את אישור מסירה הנחשד כמזוייף. יש להפיק החלטה מנהלית בכלים שלובים, ולתעד את סיבת הדחייה: "אישור המסירה לא הוקלד ולא נקלט בתיק מאחר ונראה כי אינו תקין." 
· שליחת ההחלטה לב"כ זוכה. בהחלטה יצויין כי אשור המסירה עובר לבדיקה על ידי גורם מוסמך תוך 30 יום  ובסיומה יוחלט האם לקבלו או לדחותו.
· הודעה קופצת בכלים שלובים – יש לעדכן הודעה במערכת המתעדת את דחיית המסירה וכוללת את סיבת דחיה (סיבת החשד) ואת ציון שם המוסר. 
· העברת מייל לעדכון המטה (חטיבת שירות לקוחות - אגף תהליכי שירות) -  הפניה תועבר אל מר קובי גול KobiG@eca.gov.il עם פרטי התיק לצורך המשך בדיקה רוחבית.
הפרטים שיועברו לחטיבת השרות יכללו:
· מספר תיק
· שם נמען (החייב שמופיע על האזהרה)
· כתובת נמען שבו בוצע המסירה
· פרטי מוסר - שם מוסר, ת.ז מוסר מספר נייד .
· פירוט החשד לזיוף 
1.4. פעולת חטיבת השרות :
1.4.1. העברת המידע על חשד לזיוף לידי מבצע בדיקה לשם לאימות החשד.
1.4.2. תיעוד המידע בקובץ אקסל כולל.
 
1.5. אחריות מבצע הבדיקה :
ביצוע פעולות בדיקה לאימות/שלילת החשד.
1.5.1. מקרים בהם נמצא כי המסירה תקינה- 
· תיעוד פרטי הבדיקה בקובץ האקסל.
· שליחת ממצאי הבדיקה במייל לידי חטיבת השרות.
·  באחריות חטיבת השרות ליידע את לשכת ההוצאה לפועל כי המסירה תקינה וכי ניתן לקלוט את אשור המסירה במערכת.
1.5.2. מקרים בהם נמצא כי המסירה אינה תקינה-
· תיעוד ממצאי הבדיקה בקובץ אקסל.
· שליחת פרטי החקירה בקובץ לחטיבת השרות.

1.5.2.1. נמצאה מסירה כלא תקינה בפעם ראשונה  
· שליחת מכתב בדואר רגיל /דואר אלקטרוני  על ידי חטיבת השרות  למוסר  ולמשרד עו"ד מטעמו בוצעה אותה מסירה. בנוסח המופיע כנספח א' לנוהל זה למכתב יצורף דו"ח הבדיקה הכולל את:
· פירוט החשד. 
· פעולות הבדיקה והממצאים.
במכתב תהיה התראה למוסר כי אם תימצא מסירה נוספת שבוצעה על ידי  המוסר כלא תקינה יוזמן המוסר לשימוע ויכול שייקבע כי הרשות לא תקבל מסירות  אשר יבוצעו על ידי אותו מוסר. 

הממונה על הקשר עם לשכת עוה"ד, תעביר עותק המכתב ללשכת עורכי הדין.





1.5.2.2. עלה חשד לזיוף פעם שניה 
· שליחת מכתב בדואר רשום/דואר אלקטרוני על ידי חטיבת השרות למוסר  ולמשרד עו"ד מטעמו בוצעה אותה מסירה ( וכן את משרד עורכי הדין שהיה בהעתק במכתב נספח א') למכתב יצורף דו"ח הבדיקה הכולל את:
· פירוט החשד. 
· פעולות הבדיקה והממצאים.
· פרוט חקירה קודמת שבוצעה.
· זימון לשיחת שימוע  - לאור ממצאים שעלו בבדיקה שבוצעה בפעם השנייה עולה כי מסירה שבוצעה מטעמו נמצאה כלא אמינה  ועל כן הוא מוזמן לשטוח את טענותיו.
· נוכחים בשיחה – נציג חטיבת השרות ,נציג חטיבה משפטית והמוסר. 
· הממונה על הקשר עם לשכת עוה"ד, תעביר עותק המכתב ללשכת עורכי הדין.

בסיום השיחה יוחלט אם להתרות במוסר, או להודיע למוסר על כך שהרשות לא תקבל מסירות שבוצעו על ידו בתקופה שתיקבע עותק מהחלטה תישלח על ידי הממונה על הקשר עם לשכת עוה"ד ללשכת עורכי הדין.


נספחים
מכתב למוסר ולמשרד המעסיק את המוסר בדבר ביצוע מסירה שנמצאה כלא תקינה- פעם ראשונה
					
								תאריך:

לכבוד:
פרטי המוסר			

הנדון: תיק הוצאה לפועל ..... מסירה שבוצעה על ידי  (שם המוסר) ואשר נמצאה כלא תקינה- פעם ראשונה

הריני להביא לידיעתך, את הדו"ח המצב, ממנו עולה כי המסירה אינה תקינה. מצ"ב כנספח א'.
אם תימצא שוב מסירה אשר תימצא כלא תקינה בבדיקה שתבוצע על ידי הרשות, תוזמן לשימוע ויכול שייקבע כי הרשות לא תקבל מסירות  אשר יבוצעו על ידך לתקופה שתיקבע.
אתה רשאי להתייחס בתוך 14 יום לממצאים המופיעים בדו"ח למר קובי גול באמצעות דוא"ל לכתובת  kobig@eca.gov.il









העתק:
משרד עוה"ד שהעסיק את המוסר במסירה זו
שמרית רגב שרייבר, הממונה על הקשר עם לשכת עוה"ד






מכתב למוסר ולמשרד המעסיק את המוסר בדבר ביצוע מסירה שנמצאה כלא תקינה- פעם שנייה
					
								תאריך:

לכבוד:
פרטי המוסר			

הנדון: תיק הוצאה לפועל ..... מסירה שבוצעה על ידי  (שם המוסר) ואשר נמצאה כלא תקינה- פעם שניה

הריני להביא לידיעתך, את הדו"ח המצב, ממנו עולה כי המסירה אינה תקינה. מצ"ב כנספח א'.
ביום ... נשלח אליך מכתב בדבר אי תקינותה של מסירה קודמת שבוצעה על ידך, ולא התקבלה כל תגובה מצידך/תגובתך נשקלה ועדיין נמצא כי המסירה אינה תקינה. מצ"ב כנספח ב'.
אתה מוזמן לשיחה בה תוכל לשטוח את טענותיך. 
השיחה תתקיים ביום ... בשעה.... ב.......ויהיו נוכחים בה, נציג חטיבת שרות ונציג המחלקה המשפטית.
אתה רשאי, להעביר התייחסותך בכתב.
אתה רשאי גם להודיע כי בשל העברת התייחסותך בכתב, אינך מעוניין להגיע לשיחה.
לאחר קיום דיון, תקבל את החלטת רשות האכיפה והגבייה, ביחס להמשך ביצוע מסירות של מסמכי בי –דין של רשות האכיפה והגביה, ועותק מהחלטה זו יועבר גם ללשכת עורכי הדין.









העתק:
משרד עוה"ד שהעסיק את המוסר במסירה זו
שמרית רגב שרייבר, הממונה על הקשר עם לשכת עוה"ד

